Meitan IT-palvelujen sanakirja

Oletko Meitalla asioidessasi kohdannut itsellesi vieraita asiantuntijatermejä tai ihmetellyt erikoisia substanssikäsitteitä? Onko meitalaisten puheissa ja/tai eri viestintäkanavissa ja -työkaluissa vilissyt ammattislangi saanut sinut pohtimaan, mitä jokin yksittäinen sana oikein tarkoittaa?

Olemme saaneet asiakaspalautetta käyttämästämme "Meita-kielestä". Sen saloja avataksemme kokosimme IT-palvelujen oman sanakirjan, jossa on palveluun liitettyjä erikoisia sanoja selityksineen.

Mikäli sivulta puuttuu mielestäsi olennaisia sanoja, vinkkaathan niistä meille! Voit lähettää selitystä vaativan termin sivun arviointikyselyn kautta. Päivitämme sanakirjaa saatujen palautteiden pohjalta.

Virtuaalityöasema, virtuaalityöpöytä, etätyöpöytä | Tietokone jonka toiminnot pyörivät palvelimella, johon käyttäjä ottaa etäyhteyden. Sovellukset, verkkoyhteydet ja sisäverkon palvelut toimivat kuten työpisteellä ollessa.
Citrix | Meitan valitsema tuote, jolla asiakas saa käyttöönsä virtuaalityöaseman, -työpöydän ja/tai etäpöydän, joiden avulla saa organisaation käytössä olevia ohjelmia ja palveluita käyttöön ilman erillistä VPN-yhteyttä.
Thin client | Kevyt asiakaspäättenä oleva tietokone jolta käytetään virtuaalityöpöytiä
Erikoismerkki | Normaaleista aakkosista tai numeroista poikkeava merkki, jonka saa laitteen näppäimistöstä: esimerkiksi !, #, ?, %, &
IDM | Sähköinen käyttäjähallinnan järjestelmä (Meitalla käytössä Laituri)
Ikoni/kuvake | Pieni kuva, jolla saadaan aikaan jokin toiminto (esimerkiksi kuva levykkeestä tarkoittaa tallentamista)
Integraatio | Kahden eri järjestelmän yhdistäminen toisiinsa (esimerkiksi toisen järjestelmän tieto muunnetaan muotoon, jota toinen järjestelmä osaa tulkita)
Konfiguraatio | Järjestelmän asetusten määrittäminen
Koneen numero | Tietokoneen nimi, löytyy yleensä koneesta Meita-tarralla
MFA | Monivaiheinen, usein kaksivaiheinen tunnistautuminen. Esim. Microsoftin M365-palveluissa vaaditaan kaksivaiheinen tunnistautuminen kirjauduttaessa palveluun työpaikan verkon ulkopuolella.
Päätelaite | Mikä tahansa laite (kuten tietokone, padi, puhelin), jonka voi kytkeä tietoverkkoon
SaaS | Ohjelmistonjakelumalli, jossa palvelun tarjoaja (kuten Meitan toimittaja) ylläpitää sovellusohjelmistoa palvelimillaan ja tarjoaa palvelun Meitan asiakkaille internetin välityksellä
Suojattu sähköposti, salattu sähköposti, turvaposti | Turvapostia käytettäessä tieto ei liiku Internetin yli palvelimelta toiselle. Suositellaan käytettäväksi erityisesti arkaluonteista ja salaista tietoa lähetettäessä.
Telakka | Kannettavaan tietokoneeseen liitettävä lisälaite, johon on useimmiten kytketty näyttö ja muut oheislaitteet
Tenantti | Organisaation pilviympäristö, esim. jokaisella organisaatiolla on oma M365-tenantti, jossa mm. Teams ja muut M365-palvelut sijaitsevat.
Työpöytä | Tietokoneen perusnäkymä, jossa näkyy taustakuva, pikakuvakkeet ja tehtäväpalkki
VPN | VPN-yhteys mahdollistaa sisäverkon käytön ja siellä oleviin palveluihin pääsyn ulkopuolelta sijainnista riippumatta
WLAN, WiFi | Langaton lähiverkko